Aquesta és la política de protecció de dades de XALOC, Xarxa Local de Municipis Gironins. Fa referència a les dades de persones físiques amb les que es relaciona en l'exercici de les seves competències i funcions. Ateses les funcions de XALOC alguns tractaments són el resultat de la prestació de serveis a altres administracions públiques que li han delegat funcions. El tractament s'efectua complint el Reglament General de Protecció de Dades (Reglament (UE) 2016/679 del Parlament Europeu i del Consell, de 27 d'abril de 2016) i la normativa estatal sobre aquesta matèria.
El responsable del tractament de les dades personals és XALOC, Xarxa Local de Municipis Gironins (d'ara endavant, XALOC), amb CIF P1700053J i domicili a l'avinguda Sant Francesc, 29, de Girona (CP 17001), adreça electrònica Aquesta adreça de correu-e està protegida dels robots de spam.Necessites Javascript habilitat per veure-la., http://www.xalocgirona.cat.
En el cas dels tractaments que s'efectuen per encàrrec d'ens locals de la demarcació de Girona, XALOC tracta les dades en qualitat d'encarregat del tractament, essent el Responsable del Tractament l'ens delegant.
En el tractament de les dades assumim els principis del Reglament General de Protecció de Dades.
El Delegat de Protecció de Dades (DPD) és qui supervisa el compliment de la política de protecció de dades de XALOC, vetllant perquè es tractin adequadament i es protegeixin els drets de les persones. Entre les seves funcions figura la d'atendre qualsevol dubte, suggeriment, queixa o reclamació de qui es tracten dades. Es pot contactar amb el Delegat de Protecció de Dades adreçant-se per escrit a l'adreça electrònica Aquesta adreça de correu-e està protegida dels robots de spam.Necessites Javascript habilitat per veure-la.
Amb quina finalitat tractem les dades i a qui les comuniquem.
XALOC tracta les dades per a exercir les seves competències i funcions. Els serveis de XALOC es descriuen a http://www.xalocgirona.cat/xaloc. Una descripció completa dels tractaments i de les finalitats a les que es destinen les dades figura al Registre de les activitats de tractament, elaborat conforme a l'article 30 del RGPD.
La gestió dels tributs i la percepció d'altres ingressos de dret públic es porta a terme per delegació dels ens locals de la demarcació de Girona que deleguin en la Diputació les seves competències en aquesta matèria. Comporta el tractament d'un volum important de dades personals, dades que es tracten de forma continuada i que en algunes ocasions provenen d'altres administracions. Es tracten únicament amb aquesta finalitat. Seguint sempre la normativa reguladora les dades es poden comunicar a altres administracions. En alguns casos han de ser objecte de publicació a efectes de notificacions.
Per a la prestació dels serveis tractem les dades aportades per les persones beneficiàries o bé les que hem obtingut d'altres administracions. Oferir aquests serveis comporta sovint fer-ne un seguiment i obtenir noves dades de les persones que en són usuàries. El catàleg de serveis es pot consultar a http://www.xalocgirona.cat/. Com a criteri general les dades no es comuniquen a altres persones sense el consentiment explícit de l'usuari del servei.
En base a les sol·licituds de les persones interessades, utilitzem les seves dades per seguir la tramitació pròpia de cada tràmit. El catàleg de tràmits i el procediment que es segueix es pot consultar a https://seu.xalocgirona.cat/seu-electronica. Segons el procediment les dades es poden comunicar a altres administracions competents en la matèria. En alguns casos han de ser objecte de publicació en compliment del principi de transparència.
Registrem i tractem les dades dels proveïdors de qui obtenim serveis o béns. Poden ser les dades de persones que actuen com a autònoms i també dades de representants de persones jurídiques. Obtenim les dades imprescindibles per mantenir la relació comercial i els destinem únicament a aquesta finalitat. En compliment d'obligacions legals (normativa fiscal i contractual del sector públic) comuniquem dades a d'altres administracions públiques.
Exercici de poders públics i compliment d'obligacions legals.
Les operacions de gestió tributària i recaptació d'ingressos de dret públic determina el tractament de dades, tractament que efectuem en exercici de funcions pròpies de l'administració pública i en compliment d'obligacions legals. Els tractaments de les dades en el context de procediments administratius s'efectua seguint les normes reguladores de cadascun dels procediments.
Els tractaments resultants de la prestació dels serveis descrits prèviament té la seva justificació en satisfer l'interès públic. També les imatges que obtenim amb les càmeres de videovigilància es tracten per preservar l'interès públic.
Tractem les dades dels nostres proveïdors seguint la normativa de contractació pròpia del sector públic, en el grau i amb l'abast necessari per al desenvolupament de la relació contractual. En un altre sentit, però també en el marc de relacions contractuals o precontractuals, tractem dades de persones que participen en processos selectius o que s’incorporen a la nostra institució.
El temps de conservació de les dades ve determinat per diferents factors, principalment el fet que les dades segueixin essent necessàries per atendre les finalitats per a les quals hagin estat recollides en cada cas. En segon lloc es conserven per fer front a possibles responsabilitats pel tractament de les dades per part de XALOC, i per atendre qualsevol requeriment d'altres administracions públiques o òrgans judicials.
En conseqüència les dades s'han de conservar durant el temps necessari per preservar el seu valor legal o informatiu o per acreditar el compliment de les obligacions legals, però no per un període superior al necessari d'acord amb les finalitats del tractament:
Expedient de devolució d'ingressos indeguts: cinc anys des de la data de tancament de l'expedient.
Expedients generals de constrenyiment sobre patrimoni individual: sis anys des del tancament de l'expedient.
Exempcions i bonificacions de l'impost sobre béns immobles: destrucció total als cinc anys de la data de tancament de l'expedient.
Exempcions i bonificacions de l'impost municipal de circulació de vehicles (1967-1989) i de l'impost sobre vehicles de tracció mecànica: destrucció total als cinc anys de l'extinció de la vigència de l'exempció o bonificació de l'impost.
Expedients d'inspecció i control en matèria d'activitats econòmiques i recreatives: tres anys des de la finalització de l'expedient, sempre que hagin transcorregut quatre anys de la data de la resolució, en el cas que n'hi hagi.
Expedients d'inspecció i control en matèria tributària: destrucció total als quatre anys de la data de tancament de l'expedient.
Sol·licitud de llicència o permís del personal al servei de l'Administració pública: destrucció total un cop s'hagin complert els terminis legals per a cada tipus de llicència o permís.
Control horari del personal: destrucció total en un termini d'un any des de l'acabament de l'any natural en què s'han produït. En cas que s'apreciïn faltes disciplinàries, s'eliminaran un cop hagi prescrit la sanció.
Expedients de personal al servei de l'administració pública: conservació permanent.
La normativa reguladora de la conservació de la documentació pública, i els dictàmens de la Comissió Nacional d'Accés, Avaluació i Tria Documental són un referent que determinen els criteris que seguim en la conservació o eliminació de les dades.
Quins drets tenen les persones en relació amb les dades que tractem.
Tal com preveu el Reglament General de Protecció de Dades, les persones de qui tractem dades tenen els drets següents que permeten garantir un control efectiu sobre les seves dades:
Els drets que acabem d'enumerar, que només poden ser exercits pel propi interessat o per un representant degudament acreditat per llei, es poden exercir adreçant una sol·licitud a XALOC, aportant fotocòpia del DNI o de qualsevol altre document vàlid que us identifiqui, a l'adreça postal, a través de http://www.xalocgirona.cat/, o a les altres dades de contacte indicades a l'encapçalament.
Atès el volum de les dades tractades, quan l'exercici de drets no concreti sobre quins tractaments es vol exercir el dret, XALOC requerirà a l'interessat per tal que ho faci. S'entendran com a desistits els exercicis no concretats en temps i forma.
XALOC ha de respondre els exercicis de drets en el termini de 30 dies.
Polítiques de protecció de processos específics.